cyanic-selkie/wikianc huggingface dataset:
Πτηνοτροφία
Δημοσιεύσεις και πτηνοτροφικές εταιρείες
Υπάρχουν πτηνοτροφικές κοινωνίες σε όλο τον κόσμο, κυρίως στην Ευρώπη, την Αυστραλία και τις Ηνωμένες Πολιτείες, όπου οι άνθρωποι τείνουν να έχουν μεγαλύτερο εισόδημα και περισσότερο ελεύθερο χρόνο για επένδυση σε διάφορους σκοπούς. Στο Ηνωμένο Βασίλειο η πτηνοτροφική εταιρεία ιδρύθηκε το 1894 και το πρωτάθλημα Ξένων Πουλιών ξεκίνησε το 1932.
Η παλαιότερη πτηνοτροφική εταιρεία των Ηνωμένων Πολιτειών είναι η Πτηνοτροφική Εταιρεία της Αμερικής (ΠΕΑ), η οποία ιδρύθηκε το 1927. Η ΠΕΑ δημοσιεύει ένα δίμηνο περιοδικό. Η ΠΕΑ είναι μια μη κερδοσκοπική οργάνωση που επικεντρώνεται στην εκτροφή, διατήρηση, αποκατάσταση και εκπαίδευση.
Η πρώτη πτηνοτροφική εταιρεία στην Αυστραλία είναι η Πτηνοτροφική Εταιρεία της Νότιας Αυστραλίας το 1928.
Η Πτηνοτροφική Εταιρεία της Νότιας Αυστραλίας (ιδρύθηκε το 1928) εκδίδει ένα μηνιαίο περιοδικό.
Παραπομπές
Κατηγορία:Πτηνά Κατηγορία:Κτηνοτροφία
Ιζολιάτσια
Ιστορία
Το κτήριο κατασκευάστηκε το 1955 ως εργοστάσιο επεξεργασίας ακατέργαστου πετροβάμβακα και αργότερα προσαρμόστηκε, για να παράγει ραμμένες πλάκες ορυκτού βαμβακιού, πετροβάμβακα, βασαλτικές ίνες, βασαλτικό χαρτόνι και πλάκες σε βασαλτική βάση. Το εργοστάσιο έκλεισε το 1990. Από το 2010 έως το 2014, το Ίδρυμα IZOLYATSIA, που επικεντρώθηκε γύρω από τις δημιουργικές τέχνες, κατέλαβε τον χώρο.
Κατάσχεση του χώρου του Ιδρύματος IZOLYATSIA
Στις 9 Ιουνίου 2014, ένοπλοι εκπρόσωποι του DPR εισέβαλαν στον χώρο του Ιδρύματος IZOLYATSIA. Σύμφωνα με τον Ρομάν Λιάγκιν, ο οποίος συμμετείχε στην κατάσχεση, οι χώροι ήταν απαραίτητοι για την αποθήκευση ανθρωπιστικής βοήθειας από τη Ρωσική Ομοσπονδία. Σύμφωνα με τον Λεονίντ Μπαράνοφ, ο οποίος ήταν τότε υπουργός της Κρατικής Ασφάλειας του DPR, ο χώρος της IZOLYATSIA κατασχέθηκε για ιδεολογικούς λόγους: Θεωρήθηκε ότι οι αξίες του Ιδρύματος θα έβλαπταν το DPR. Η Λιουμπόβ Μιχαήλοβα, ιδρύτρια της IZOLYATSIA, ισχυρίζεται ότι η υποδομή διαδραμάτισε ρόλο, αφού η Ιζολιάτσια είναι μια περιοχή 7,5 στρεμμάτων.
Σύμφωνα με τα στοιχεία, που παρουσιάζονται στην έκθεση του DRA και την πρωτοβουλία των μέσων ενημέρωσης για τα ανθρώπινα δικαιώματα, το τάγμα «Vostok» εγκαταστάθηκε στον χώρο τον Ιούνιο του 2014 και κρατήθηκαν στα κτήρια του ιδρύματος Ιζολιάτσια αιχμάλωτοι πολέμου και πολίτες ως ομήροι.
Συνθήκες
Οι πρώην κρατούμενοι παρατήρησαν ότι τα κτήρια της Ιζολιάτσια δεν είναι εξοπλισμένα, για να λειτουργήσουν ως φυλακή και ότι οι συνθήκες της μοιάζουν περισσότερο με αυτές ενός στρατοπέδου συγκέντρωσης. Οι φυλακισμένοι αναγκάζονται να εργαστούν για τους φύλακες, οι οποίοι χρησιμοποιούν τακτικά σωματική βία και στερούνται τροφής, νερού, και ιατρικής περίθαλψης.
Από το 2014-2016, 100 κρατούμενοι κρατούνταν σε υπόγεια κελιά κάθε στιγμή. Η Ιζολιάτσια δεν είχε κουκέτες και τουαλέτες, έτσι οι κρατούμενοι χρησιμοποίησαν πλαστικά δοχεία νερού για απόβλητα. Μέχρι το 2017, δεν υπήρχαν ακόμη τουαλέτες στα κελιά, που βρίσκονταν πάνω από τα υπόγεια, έτσι οι κρατούμενοι οδηγήθηκαν σε ξεχωριστό κτήριο, για να χρησιμοποιούν τις τουαλέτες δύο φορές την ημέρα. Οι φυλακισμένοι θα μπορούσαν να χάσουν τα προνόμια τουαλέτας. Τον Ιούλιο του 2017, με πρωτοβουλία ενός από τους κρατούμενους, τα κελιά των φυλακών ανακαινίστηκαν και εγκαταστάθηκαν τουαλέτες και νεροχύτες. Ωστόσο, σε πολλά από τα κτήρια - τα δύο κελιά απομόνωσης και το έκτο κελί, που ονομάζεται "luxe" - οι συνθήκες δεν άλλαξαν.
Σύμφωνα με την έκθεση του Γραφείου του Ύπατου Αρμοστή των Ηνωμένων Εθνών για τα Ανθρώπινα Δικαιώματα για την περίοδο από τις 16 Νοεμβρίου 2019 έως τις 15 Φεβρουαρίου 2020, τα άτομα, που κρατήθηκαν στην Ιζολιάτσια υπέστησαν βασανιστήρια, όπως ηλεκτροσόκ, ψεύτικες εκτελέσεις και σεξουαλική βία. Σύμφωνα με την έκθεση, εκπρόσωποι του Υπουργείου Ασφάλειας του Κράτους του DPR πραγματοποίησαν ανακρίσεις εκεί. Ο δημοσιογράφος Στανίσλαβ Ασέγιεφ, ο οποίος κρατήθηκε στη φυλακή της Ιζολιάτσια από το 2017 έως το 2019, υποδηλώνει ότι έχουν πραγματοποιηθεί εκεί πράξεις, που θα μπορούσαν να θεωρηθούν ως εγκλήματα πολέμου. Θυμάται τα βασανιστήρια, που οδήγησαν σε απόπειρες αυτοκτονίας για ορισμένους κρατουμένους.
Αξιοσημείωτοι κρατούμενοι
Από το 2014, υπήρχαν περισσότεροι από 100 κρατούμενοι στη Ιζολιάτσια. Ο Ντμίτρι Ποτέκιν, η Βαλεντίνα Μπούτσοκ, η Γκαλίνα Γκάεβα, και Στανίσλαβ Ασέγιεφ είχαν κρατηθεί στην Ιζολιάτσια.
Η υπόθεση Ρομάν Λιάγκιν
Τον Ιούνιο του 2019, ο Ρομάν Λιάγκιν συνελήφθη από εκπροσώπους του SSU. Ο Λιάγκιν κατηγορήθηκε για συμμετοχή σε τρομοκρατική οργάνωση, παραβίαση της εδαφικής ακεραιότητας της Ουκρανίας και προδοσία για το ρόλο του στη διοργάνωση δημοψηφίσματος σχετικά με το καθεστώς του DPR, τα αποτελέσματα του οποίου δεν αναγνωρίστηκαν από την Ουκρανία, την ΕΕ ή τις ΗΠΑ. Η Λιάγκιν εμπλεκόταν επίσης στην κατάσχεση του χώρου του Ιδρύματος IZOLYATSIA από το DPR. Εκπρόσωποι του Ιδρύματος και πρώην αιχμάλωτοι της φυλακής Ιζολιάτσια επιμένουν ότι ο Λιάγκιν είναι προσωπικά υπεύθυνος για την κατάσχεση του χώρου και τη μετατροπή του σε μυστική φυλακή αλλά το Δικαστήριο Σεφτσενκόφσκι του Κιέβου δεν αναγνώρισε το Ίδρυμα ή τους πρώην κρατουμένους της Ιζολιάτσια ως θύμα στην υπόθεση Ρομάν Λιάγκιν.
Προπαγάνδα
Οι φωτογραφίες και τα βίντεο, που παρήχθησαν στην Ιζολιάτσια δείχνουν ISIL μαχητές μαζί με στρατιώτες από το ουκρανικό Τάγμα Αζόφ. Μια έρευνα που διενήργησαν δημοσιογράφοι του BBC με τη βοήθεια της Wikimapia διαπίστωσαν το σημείο όπου τραβήχτηκαν οι φωτογραφίες και τα βίντεο και αντέκρουσαν το υλικό ως πλαστό.
Διοργανώσεις Ε.Π.Σ. Κέρκυρας 2016–17
Για την περίοδο 2016–17, η Ένωση Ποδοσφαιρικών Σωματείων Κέρκυρας είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Κέρκυρας.
Η πρωταθλήτρια ομάδα της ΕΠΣ Κέρκυρας κερδίζει την άνοδο στη Γ΄ Εθνική ερασιτεχνική κατηγορία.
Ο θεσμός του κυπέλλου, αποτελεί ταυτόχρονα την πρώτη φάση του Κυπέλλου Ερασιτεχνών της ΕΠΟ. Η ομάδα που ανακηρύσσεται κυπελλούχος ΕΠΣ Κέρκυρας, αποκτά το δικαίωμα συμμετοχής στο Κύπελλο Ερασιτεχνών.
Η σεζόν 2016-17 περιλαμβάνει πρωτάθλημα, κύπελλο και σούπερ καπ. Επίσης περιλαμβάνει πρωταθλήματα υποδομών.
Πρωτάθλημα
Η δομή του πρωταθλήματος της Ε.Π.Σ. Κέρκυρας είναι η εξής:
Α1 Κατηγορία
Ο πρωταθλητής κερδίζει την άνοδο στην Γ εθνική.Ο 13ος και 14ος υποβιβάζονται στην Α κατηγορία.Στον πρώτο γύρο των πλέυ άουτ τα σωματεία από την 9η ως την 12η θέση θα παίξουν χιαστί με πλεονέκτημα έδρας στα σωματεία που τερμάτισαν ψηλότερα εφόσον έχουν βαθμολογική διαφορά μέχρι 6 βαθμούς.Σε περίπτωση ισοπαλίας ή νίκης των φιλοξενούμενων (χωρίς παράταση ή πέναλτι) γίνονται επαναληπτικοί σε ουδέτερο γήπεδο.Αν τα σωματεία έχουν από μια νίκη ή έρθουν ισόπαλα (χωρίς παράταση ή πέναλτι),νικητής είναι αυτό που τερμάτισε ψηλότερα.Αν υπάρχει διαφορά μεγαλύτερη από τους 6 βαθμούς τα πλέυ άουτ συνεχίζονται με την β φάση.Στην β φάση οι ηττημένοι της πρώτης φάσης παίζουν μεταξύ τους με τους ίδιους κανόνες.Σε περίπτωση που υπάρξει δεύτερος αγώνας,νικητής είναι αυτός που μάζεψε περισσότερους βαθμούς στους 2 αγώνες.Αν υπάρχει ισοπαλία στους βαθμούς,νικητής είναι αυτός που τερμάτισε ψηλότερα.Ο ηττημένος υποβιβάζεται στην Α κατηγορία ενώ ο νικητής καταλαμβάνει την 11η θέση και πέφτει εφόσον υποβιβαστεί ομάδα από την Γ εθνική. Η ομάδα ΑΠΣ ΟΛΥΜΠΙΑΔΑ έχει -2 βαθμούς από ποινές
Η ομάδα ΑΟ ΑΧ.ΝΥΜΦΩΝ έχει -3 βαθμούς από ποινές
Playout
Α' Φάση
Αναγέννηση Περιβολίου - ΑΠΣ Μπενίτσες 2-0
Β' Φάση
Ο αγώνας έγινε στις 7 Μαίου 2017.Εξαιτίας της νίκης των φιλοξενούμενων έγινε και δεύτερος αγώνας σε ουδέτερη έδρα.Οι αγώνες έγιναν τυπικά μιας και οι δυο ομάδες υποβιβάστηκαν εξαιτίας του υποβιβασμού του Αστέρα Πετριτή από την Γ εθνική.
ΑΠΣ Μπενίτσες-Βολίδα Κάτω Γαρούνα 1-2
Ο αγώνας έγινε στις 10 Μαίου 2017.
ΑΠΣ Μπενίτσες-Βολίδα Κάτω Γαρούνα 0-2
Α Κατηγορία
Δεν δήλωσαν συμμετοχή οι σύλλογοι ΠΑΟ Άρης Κέρκυρας και ΑΟ Ποσειδώνας Αγίου Μάρκου που συγχωνεύτηκε με την ΑΕ Φαιάκων. Το κενό καλύφθηκε με την άνοδο του Αστέρα Σπαρτύλα και του Βέλος Βελονάδων από την Β κατηγορία. - Η ομάδα ΑΟ ΑΣΤ.ΣΠΑΡΤΥΛΑΣ έχει -2 βαθμούς από ποινές
- Η ομάδα ΑΠΣ ΟΛΥΜΠΙΑΚΟΣ έχει -2 βαθμούς από ποινές
Play off
Οι αγώνες έγιναν στις 29 Απριλίου 2017.Οι νικητές κέρδισαν την άνοδο.
ΑΟ Μεσογγής-ΑΟ Εθνικός Περουλάδων 6-1
ΑΕ Καναλίων-ΑΕ Φαιάκων 1-0
Playout
Η πρώτη φάση δεν έγινε εξαιτίας της βαθμολογικής διαφοράς των ομάδων (πάνω από 6 βαθμούς)
Β' φάση
Ο αγώνας έγινε στις 29 Απριλίου 2017.Υποβιβάστηκαν και οι δυο ομάδες όμως εξαιτίας του υποβιβασμού του Αστέρα Πετριτή από την Γ εθνική.
ΑΟ Βέλος Βελονάδων-ΓΕ Θιναλίου 2-0
Β Κατηγορία
Ο πρωταθλητής και ο δεύτερος προβιβάζονται στην Α κατηγορία.Οι ομάδες στις θέσεις 3-6 παίζουν μεταξύ τους χιαστί εφόσον έχουν διαφορά ως 8 βαθμούς.
Ένας σύλλογος επαναδραστηριοποιήθηκε,ο ΑΟ Σιναράδων. - Η ομάδα ΑΠΣ ΑΥΓ.ΒΑΛΑΝΕΙΟΥ έχει -10 βαθμούς από ποινές
- Η ομάδα ΑΟ ΛΥΚΟΙ έχει -4 βαθμούς από ποινές
Play off
Ο αγώνας έγινε στις 7 Μαίου 2017.Η διαδικασία είναι ίδια όπως και στις παραπάνω κατηγορίες. Ο αγώνας ΑΕ Μέγας Αλέξανδρος-ΑΟΚ Φαίαξ δεν έγινε γιατί υπάρχει μεγαλύτερη των 8 βαθμών διαφορά.Η ΑΕ Μέγας Αλέξανδρος κερδίζει την άνοδο.
ΑΟ Αστέρας Μωραίτικων-ΑΠΣ Αυγερινός Βαλανειού 0-4
Εξαιτίας της νίκης των φιλοξενούμενων έγινε αγώνας σε ουδέτερη έδρα.Ο αγώνας έγινε στις 10 Μαίου 2017. Την άνοδο κέρδισε ο Αυγερινός Βαλανείου.
ΑΟ Αστέρας Μωραίτικων-ΑΠΣ Αυγερινός Βαλανειού 1-2
Κύπελλο
Στο θεσμό του κυπέλλου συμμετέχουν τα σωματεία της Ε.Π.Σ. Κέρκυρας.Προαιρετική είναι η συμμετοχή για τα σωματεία της Β κατηγορίας.Τα σωματεία είναι χωρισμένα σε δυο ομίλους, εξασφαλίζοντας 4 ομάδες ο καθένας στην προημιτελική φάση.Ο ΑΟ Παξοί θα συμμετέχει στον ένα από τους δυο ομίλους μετά από κλήρωση.
Α φάση
Οι αγώνες έγιναν στις 12,19 Οκτωβρίου 2016 και 2 Νοεμβρίου 2016
Βορράς
Αστέρας Λιαπάδων-Οδυσσέας Αυλιωτών 1-1 (1-1 παρ. 1-2 πεν.)
ΠΑΟ Κορακιάνας-Κεραυνός Ποταμού 2-4
'''Α.Π.Σ. Μπενίτσες-Αστέρας Σπαρτύλας 3-2'''
Γ.Ε. Θιναλίων-Κέρκυρα ΠΟ (Corfu F.C.) 1-1 (1-3 παρ.)
'''Α.Ε. Φαιάκων-Αυγερινός Βαλανειού 2-1'''
Θιναλιακός Αχαράβης-Α.Ο Κοντόκαλι 0-0 (1-1 παρ. 4-2 πεν.)
Εθνικός Περουλάδων-Α.Ο Παξών 0-3
Ολυμπιακός Μαντουκιού-Ηρακλής Σφακερών 3-1
Βέλος Βελονάδων-Αχιλλέας Νυμφών 0-5
Χωρίς αγώνα:Ολυμπιάδα Καρουσάδων
Νότος
Βολίδα Κάτω Γαρούνα-Α.Ε Καναλιών 1-0
Ομόνοια Κέρκυρας-ΑΟΚ Κέρκυρα (Κ-20) 0-6
ΑΟ Μεσογγής-Αναγέννηση Περιβολίου 1-0
Ατρόμητος Στρογγυλής-Αστέρας Μωραϊτίκων 2-1
ΟΦΑΜ-Κεραυνός Δραγωτινών 7-0
Ηρακλής Αγ. Δέκα-Α.Ε Λευκίμμης 0-3
Ποσειδώνας Βιταλάδων-Αετός Κουσπάδων 1-0
Κρόνος Αργυράδων-Α.Ο Κάβος 4-0
Β φάση
Οι αγώνες έγιναν στις 16 Νοεμβρίου 2016
Βορράς
'''Α.Ε. Φαιάκων-Ολυμπιακός Μαντουκιού 4-0'''
Νότος
Όλυμπος Κέρκυρας-Βολίδα Κάτω Γαρούνα 2-2 (2-3 παρ.)
Βορράς
Α.Ε. Φαιάκων-Οδυσσέας Αυλιωτών 1-1 (1-1 παρ. 4-5 πεν.)
Α.Π.Σ Μπενίτσες-Κέρκυρα ΠΟ (Corfu F.C.) 0-2
Κεραυνός Ποταμού-Αχιλλέας Νυμφών 2-4
Νότος
Α.Ε Λευκίμμης-ΟΦΑΜ 1-1 (2-1 παρ.)
Κρόνος Αργυράδων-ΑΟ Μεσογγής 3-0
ΑΟΚ Κέρκυρα (Κ-20)-Βολίδα Κάτω Γαρούνα 2-0
Ατρόμητος Στρογγυλής-Ποσειδώνας Βιταλάδων 2-2 (2-2 παρ. 4-3 πεν.)
Δ φάση
Οι αγώνες είναι διπλοί.Οι πρώτοι αγώνες έγιναν στις 21 Δεκεμβρίου 2016.Οι επαναληπτικοί στις 11,18 Ιανουαρίου 2017 και στις 22 Φεβρουαρίου 2017 και 1 Μαρτίου 2017)
ΑΕ Λευκίμμης-Κρόνος Αργυράδων 0-0
Κρόνος Αργυράδων-ΑΕ Λευκίμμης 0-3
ΑΟΚ Κέρκυρα (Κ-20)-Κέρκυρα ΠΟ (Corfu FC) 4-2
Κέρκυρα ΠΟ (Corfu FC)-ΑΟΚ Κέρκυρα (Κ-20) 0-1
Ατρόμητος Στρογγυλής-Αχιλλέας Νυμφών 0-2
Αχιλλέας Νυμφών-Ατρόμητος Στρογγυλής 3-0
Ολυμπιάδα Καρουσάδων-Οδυσσέας Αυλιωτών 0-3 αα
Οδυσσέας Αυλιωτών-Ολυμπιάδα Καρουσάδων 0-3 (0-3 παρ. 9-10 πεν.)
Ε φάση
Οι αγώνες είναι διπλοί.Το ζευγάρι Αχιλλέα Νυμφών και ΑΟΚ Κέρκυρα (Κ-20) έπαιξε στις 15 Φεβρουαρίου 2017 και 1 Μαρτίου 2017.Το άλλο ζευγάρι έπαιξε στις στις 8 και 15 Μαρτίου 2017.
Αχιλλέας Νυμφών-ΑΟΚ Κέρκυρα (Κ-20) 2-0
ΑΟΚ Κέρκυρα (Κ-20)-Αχιλλέας Νυμφών 1-0
ΑΕ Λευκίμμης-Ολυμπιάδα Καρουσάδων 2-1
Ολυμπιάδα Καρουσάδων-ΑΕ Λευκίμμης 1-1
Στ φάση
Τελικός.Ο αγώνας θα γίνει στις 25 Μαρτίου 2017 στο ΕΑΚ Κέρκυρας.Ξεπεράστηκε και το πρόβλημα δήλωσης του κυπελλούχου στο κύπελλο ερασιτεχνών Ελλάδος μετά από συνεννόηση με την ΕΠΟ.
Εξωτερικοί σύνδεσμοι
Κατηγορία:Ε.Π.Σ. Κέρκυρας Κατηγορία:Εγχώρια ποδοσφαιρικά πρωταθλήματα 2016–2017 Κατηγορία:Εγχώρια ποδοσφαιρικά κύπελλα 2016-2017
Το Σύνδρομο του Βερολίνου
Το Σύνδρομο του Βερολίνου (αγγλικά: Berlin Syndrome) είναι ψυχολογικό θρίλερ αυστραλιανής και γαλλικής συμπαραγωγής του 2017, σε σκηνοθεσία της Κέιτ Σόρτλαντ και σενάριο του Σον Γκραντ. Πρωταγωνιστούν οι Τερέζα Πάλμερ και Μαξ Ρίμελτ. Η ταινία βασίζεται στο ομότιτλο μυθιστόρημα της Μέλανι Τζούστεν και μιλά για την ιστορία μιας νεαρής Αυστραλιανής φωτογράφου, που ταξιδεύει στη Γερμανία, όπου γνωρίζει έναν ελκυστικό νεαρό Γερμανό καθηγητή. Μετά από μια νύχτα πάθους μαζί του, ξαφνικά η φωτογράφος βρίσκει τον εαυτό της όμηρο από τον επικείμενο εραστής της.
Το Σύνδρομο του Βερολίνου έκανε παγκόσμια πρεμιέρα στο Φεστιβάλ Κινηματογράφου Σάντανς στις 20 Ιανουαρίου 2017 και κυκλοφόρησε στην Αυστραλία στις 20 Απριλίου του 2017 από την Entertainment One.
Υπόθεση
Η Κλερ Χέιβελ (Τερέζα Πάλμερ), μια νεαρή Αυστραλιανή ταξιδιώτισσα που εξερευνά το Βερολίνο, όταν γνωρίζει έναν ντόπιο άνδρα ονόματι Άντι (Μαξ Ρίμελτ) και περνά μια νύχτα πάθους μαζί του. Ωστόσο, το επόμενο πρωί, η Κλερ διαπιστώνει ότι ο Άντι την κλείδωσε στο διαμέρισμα.
Η Κλερ προσπαθεί να δραπετεύσει με το να σπάσει τα παράθυρα, αλλά ανακαλύπτει ότι είναι διπλά. Προς έκπληξή της, όταν ο Άντι επιστρέφει στο σπίτι, φέρεται σα να μη συνέβη τίποτα, προσφέροντάς της λουλούδια και πέστο. Αυτό, εξοργίζει την Κλερ και του επιτίθεται, αλλά εκείνος την ακινητοποιεί και τη δένει στο κρεβάτι.
Ενώ η Κλερ είναι έγκλειστη στο διαμέρισμά του, ο Άντι βγαίνει για δείπνο με τον πατέρα του Έριχ και αναφέρει ότι βγαίνει με την Κλερ. Ο πατέρας του Άντι ρωτά για το τι συνέβη στην προηγούμενη κοπέλα του, Νάταλι, και ο Άντι του λέει ότι επέστρεψε πίσω στον Καναδά.
Ο Έριχ αναφέρει την μητέρα του Άντι, προτρέποντας τον Άντι να μιλήσει πικρά για το πως έπεσε στη δύση προτού πέσει το Τείχος του Βερολίνου. Εκείνη τη νύχτα, όταν ο Άντι αφήνει την Κλερ να κάνει μπάνιο, τρομοκρατείται όταν βρίσκει μακριά ξανθά μαλλιά στο σιφόνι, και συνειδητοποιεί ότι ίσως να μην είναι το πρώτο του θύμα. Η Κλερ ρωτά τον Άντι για το αν σκέφτεται τις προηγούμενες κοπέλες του και της απαντά αρνητικά.
Εν τω μεταξύ, ο Άντι παριστάνει ότι τα πράγματα είναι φυσιολογικά, λέγοντας χαρούμενος στην Κλερ ότι είπε στον πατέρα του για τη σχέση τους και ότι έστειλε μήνυμα στη μητέρα της Κλερ για την Κλερ. Η Κλερ μαχαιρώνει τον Άντι με ένα κατσαβίδι και φεύγει από το διαμέρισμα, αλλά ο Άντι την πιάνει στην άδεια αυλή και φέρνει την Κλερ πίσω, με εκείνην να σπάει το χέρι της ενώ προσπαθεί να δραπετεύσει σε ένα άλλο κτίριο.
Μια νύχτα, η Φράνκα, μια μαθήτρια στο αθλητικό σχολείο όπου ο Άντι διδάσκει, εμφανίζεται στο διαμέρισμά του. Ο Άντι προειδοποιεί την Κλερ ότι θα σκοτώσει την Φράνκα αν μάθει ότι την κρατάει φυλακισμένη. Όταν η Φράνκα βλέπει πολύ γρήγορα την Κλερ με πετσέτα, ο Άντι της λέει ότι είναι η κοπέλα του και βρίζει τη Φράνκα, με αποτέλεσμα να φύγει.
Εν τω μεταξύ, ο Άντι εξακολουθεί να έχει παράξενη συμπεριφορά, τραβώντας φωτογραφίες την Κλερ σε ενοχλητικές πόζες και κόβοντας τούφες από τα μαλλιά της. Κάποιο διάστημα αργότερα, ο Άντι ανακαλύπτει ότι ο πατέρας του πέθανε στον ύπνο του. Θλιμμένος ο Άντι, πηγαίνει να μείνει στο σπίτι του πατέρα του για μια εβδομάδα, αλλά αφήνει την Κλερ στο διαμέρισμα με απενεργοποιημένο το ρεύμα. Ανήμπορη να δραπετεύσει, η αδύναμη Κλερ τραβάει φωτογραφίες τον εαυτό της και τρώει ό, τι έχει μείνει από φαγητό μέχρις ώτου επιστρέψει ο Άντι. Η Κλερ ανακουφίζεται, καθώς πίστευε ότι δε θα επέστρεφε και συμπαραστέκεται στον Άντι για την απώλειά του και κοιμάται μαζί του.
Ενώ πλησιάζουν οι γιορτές, η διάθεση της Κλερ αναζωπυρώνεται ελαφρώς. Μαθαίνει να παίζει ακορντεόν, όπως επίσης μαγειρεύει και καθαρίζει για τον Άντι. Για τα Χριστούγεννα, ο Άντι της χαρίζει βιβλία και τον γέρικο σκύλο του πατέρα του, τον οποίον και σκοτώνει λίγες ημέρες αργότερα, μιας και ζηλεύει τη σχέση τους.
Μόλις μετά τα Χριστούγεννα, ο Άντι οδηγεί την Κλερ στο δάσος, με σκοπό να τη σκοτώσει με ένα τσεκούρι. Προτού το κάνει, ένα μικρό αγόρι τρέχει κλαίγοντας προς το μέρος τους και τους λέει ότι ο αδελφός του χτύπησε το πόδι του. Η Κλερ ψιθυρίζει στο αγόρι να πάει να φωνάξει βοήθεια, αλλά εκείνος δεν καταλαβαίνει αγγλικά και την φοβάται.
Αφότου εμφανίζεται η μητέρα του αγοριού, ο Άντι επιστρέφει την Κλερ στο σπίτι, όπου τελικά εκείνη μπαίνει σε ένα κλειδωμένο δωμάτιο του διαμερίσματος και βρίσκει μια καρέκλα για μασάζ και ένα φωτογραφικό άλμπουμ γεμάτο πολαρόιντ με την Νάταλι, την οποία ο Άντι προφανώς απήγαγε και δολοφόνησε πριν από αυτήν. Ένας άνδρας με φακό βλέπει την Κλερ σε ένα από τα παράθυρα και επιχειρεί να τη σώσει. Ωστόσο, ο Άντι επιστρέφει στο σπίτι και σκοτώνει εκείνον τον άνδρα με έναν λοστό. Έπειτα, ο Άντι αναγκάζει την Κλερ να τον βοηθήσει να τυλίξουν το πτώμα με πλαστικό, λέγοντάς της ότι είναι δικό της το φταίξιμο που αυτός ο άνδρας είναι νεκρός. Ο Άντι παίρνει το πτώμα έξω και το καίει.
Περνάει κι άλλο διάστημα που η Κλερ κρατείται φυλακισμένη. Ο Άντι βλέπει στην εφημερίδα μια φωτογραφία της Κλερ, και συγκεκριμένα στο τμήμα για τους αγνοούμενους. Της λέει να μαζέψει τα πράγματά της σε μια τσάντα, με το πρόσχημα ότι θέλει να καθαρίσει το σπίτι από τον καπνό. Βλέποντας μια στοίβα από βιβλία εργασίας που ο Άντι βαθμολογεί, η Κλερ καίει το χέρι της στο φούρνο επίτηδες και κλέβει ένα από αυτά, όταν ο Άντι φεύγει από το δωμάτιο για να της φέρει αλοιφή.
Αργότερα, ο Άντι φεύγει για τελευταία φορά, κλείνοντας το ρεύμα. Στη δουλειά, ο Άντι δίνει τα βιβλία εργασιών στους μαθητές, συμπεριλαμβανομένου της Φράνκα. Μέσα στο δικό της, η Φράνκα ανακαλύπτει μια πολαρόιντ της δεμένης Κλερ, την οποία έκρυψε μέσα σκόπιμα για να τη βρει η Φράνκα.
Ενώ η Φράνκα φεύγει από την τάξη σοκαρισμένη, η πολαρόιντ πέφτει στο πάτωμα και την βλέπουν και οι υπόλοιποι μαθητές. Ο Άντι σύντομα συνειδητοποιεί ότι έχει εκτεθεί και φεύγει πανικόβλητος για το σπίτι. Η Φράνκα πηγαίνει μέχρι το διαμέρισμα με το ποδήλατό της και βρίσκει την Κλερ ακριβώς προτού φτάσει ο Άντι.
Κρυμμένη με τη Φράνκα, η Κλερ τελικά καταφέρνει να παρασύρει τον Άντι στο μέρος του σπιτιού όπου κρατούσε εκείνη και τον κλειδώνει εκεί. Γεμίζει μια τσάντα με τα προσωπικά της ντοκουμέντα, συμπεριλαμβανομένου του κολιέ που της έδωσε η μητέρα της. Οι τελευταίες στιγμές της ταινίας δείχνουν τον Άντι να έχει αποδεχτεί τη μοίρα του, παγιδευμένο στο διαμέρισμά του και την Κλερ να παίρνει ταξί για να πάει στην πόλη.
Παραγωγή
Η ταινία βασίζεται στο ομότιτλο μυθιστόρημα της Μέλανι Τζούστεν, και ο τίτλος αποτελεί αναφορά στο σύνδρομο της Στοκχόλμης. Σύμφωνα με την σκηνοθέτη, Κέιτ Σόρτλαντ, ο χαρακτήρας του Άντι έχει ρομαντικοποιήσει και εξιδανικεύσει την Ανατολική Γερμανία της παιδικής του ηλικίας, και ήθελε να αναδημιουργήσει μια ουτοπία της δικής του ζωής.
Τον Μάιο του 2015, η Τερέζα Πάλμερ και ο Μαξ Ρίμελτ επιλέχθηκαν για την ταινία. Ο Ρίμελτ επιλέχθηκε ανάμεσα από 10 άνδρες ηθοποιούς. Η Σόρτλαντ ένιωσε πως ήταν ο κατάλληλος, καθώς ερμήνευσε τον ρόλο με έλλειψη ντροπής όπως ένας πραγματικός ψυχοπαθής.
Γυρίσματα
Η παραγωγή ξεκίνησε το Σεπτέμβριο του 2015 στο Βερολίνο. Για δύο εβδομάδες πριν από τα γυρίσματα, η Πάλμερ και ο Ρίμελτ έμειναν μαζί σε ένα μικρό διαμέρισμα, παρόμοιο με αυτό στο γύρισμα.
Το Νοέμβριο του 2015, τα γυρίσματα μεταφέρθηκαν στο Ντόκλαντς στούντιο της Μελβούρνης στην Αυστραλία.
Εξωτερικοί σύνδεσμοι
Κατηγορία:Ταινίες του 2017 Κατηγορία:Αυστραλιανές δραματικές ταινίες Κατηγορία:Αυστραλιανές θρίλερ ταινίες Κατηγορία:Αυστραλιανές ταινίες Κατηγορία:Αγγλόφωνες ταινίες Κατηγορία:Γερμανόφωνες ταινίες Κατηγορία:Ρωσόφωνες ταινίες Κατηγορία:Ταινίες τρόμου Κατηγορία:Ταινίες βασισμένες σε μυθιστορήματα
Μαντούρα (αποσαφήνιση)
Ο όρος Μαντούρα μπορεί να αναφέρεται σε:
Μαντούρα (μουσικό όργανο)
Η μαντούρα είναι πνευστό μουσικό όργανο με Κρητική καταγωγή. Έχει 4 με 6 τρύπες για τα δάχτυλα και παράγει ήχο με τη βοήθεια της γλώσσας. Η μαντούρα είναι δημοφιλέστατη στην Κρήτη και τα ελληνικά νησιά.
Εξωτερικοί σύνδεσμοι
Κατηγορία:Μουσική στην Ελλάδα
Τσινάρλι
Το Τσιναρλί (Çınarlı) είναι χωριό της επαρχίας Γκαζιμαγούσα στην Τουρκική Δημοκρατία Βορείου Κύπρου. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, σύμφωνα με την οποία το χωριό ονομάζεται Πλατάνι Αμμοχώστου. Ωστόσο, μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία και εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.
Πηγές
Κατηγορία:Οικισμοί στην Επαρχία Γκαζιμαγούσα
Πάριος
Η ονομασία Πάριος μπορεί να αναφέρεται στα παρακάτω:
Κατηγορία:Ελληνικά επώνυμα
Στύλος Χανίων
O Στύλος είναι χωριό και έδρα ομώνυμης κοινότητας του δήμου Αποκορώνου στην περιφερειακή ενότητα Χανίων της Κρήτης. Βρίσκεται σε υψόμετρο 40 μέτρων, στις όχθες του ποταμού Κοιλιάρη, και διαθέτει άφθονες πηγές. Απέχει 18 χιλιόμετρα από τα Χανιά.
Ιστορία
Στη θέση Αζοϊρές έχουν εντοπιστεί ερείπια μινωικού και ελληνικού οικισμού. Ανατολικά από αυτά βρίσκεται θολωτός τάφος, της μετανακτορικής μινωϊκής περιόδου. Εντός του αρχαιολογικού χώρου, επίσης έχει αποκαλυφθεί τμήμα εργαστηριακής εγκατάστασης αγγειοπλαστικής (κεραμικής καμίνου), μεγάλο κτήριο της υστερομινωικής περιόδου, τμήμα οικίας των αρχαϊκών χρόνων, καθώς και τμήματα κτηρίων και τάφοι της υστερορωμαϊκής περιόδου. Ο Πωλ Φωρ παρατήρησε κοντά στην εκκλησία του Αγίου Ιωάννη, υστερομινωϊκά λείψανα και κυκλώπειο τείχος. Στη θέση Στερνάκι, ανάμεσα στο Στύλο και τα Άπτερα, εντόπισε υστερομινωϊκούς τάφους, ένα εκ των οποίων ανέσκαψε ο Νικόλαος Πλάτων το 1961. thumb|250px|Tο καθολικό της μονής της Παναγίας της Ζερβιώτισσας Κοντά στο χωριό Στύλος βρίσκεται η μονή της Παναγίας της Ζερβιώτισσας. Το μοναστήρι αυτό ήταν κοινόβιο το οποίο ιδρύθηκε από τη Μονή του Αγίου Ιωάννου του Θεολόγου της Πάτμου. Στο μοναστήρι αυτό μόνασε ο όσιος Χριστόδουλος, τον οποίο αναφέρει σε χρυσόβουλο ο αυτοκράτορας Αλέξιος Α΄ Κομνηνός το 1088. Το 1451, η Βενετία παραχώρησε το Στύλο, ο οποίος ανήκε στο μοναστήρι του αγίου Ιωάννη της Πάτμου, σε 12 φιλενωτικούς ορθόδοξους ιερείς της Κρήτης. Το χωριό αναφέρεται από τον Φραντσέσκο Μπαρότσι το 1577 ως Stillio στην επαρχία Αποκορώνου. Στην ενετική απογραφή του 1583 από τον Καστροφύλακα αναφέρεται ως Stillo με 357 κατοίκους, 71 οφειλόμενες αγγαρείες και 7 προνομιούχους. Ο Βασιλικάτα το αναφέρει το 1630 ως Stilo.
Κατά τη διάρκεια της επανάστασης του 1821, το 1822 οι Τούρκοι επιτέθηκαν στους επαναστάτες που είχαν στρατοπεδεύσει στο Στύλο, αλλά αποκρούστηκαν. Το ίδιο συνέβη και το 1866, όταν ο Μουσταφά Ναϊλί και ο Ισμαήλ πασάς επιτέθηκε ανεπιτυχώς, με αποτέλεσμα τον θάνατο του Ισμαήλ πασά. Η επαναστατική συνέλευση του 1878 συνήλθε στον Στύλο.
Σύμφωνα με την αιγυπτιακή απογραφή του 1834, στο χωριό κατοικούσαν 5 χριστιανικές και 1 μουσουλμανική οικογένεια. Το 1881 είχε 113 κατοίκους και ανήκε στο δήμο Αρμενών. Αναλυτικά η δημογραφική πορεία του χωριού σύμφωνα με τις απογραφές:
Αξιοθέατα
Επίσης, στο Στύλο σώζεται συγκρότημα των θολωτών κατασκευών το οποίο αποτελεί χαρακτηριστικό δείγμα αρχιτεκτονικής των χρόνων της όψιμης Ενετοκρατίας στην Κρήτη. Το συγκρότημα αποτελείται από πέντε συνεχόμενες θολοσκέπαστες κατασκευές και κτιστό περίβολο στον οποίο έχουν προστεθεί νεότερα κτίσματα. Πρόσφατες επεμβάσεις έχουν προκαλέσει μερική αλλοίωση του συγκροτήματος. Έχει χαρακτηριστεί διατηρητέο μνημείο.
Οικονομία
Κοντά στο χωριό βρίσκεται το εμφιαλωτήριο νερού της ΕΤΑΝΑΠ, όπου συσκευάζεται το νερό Σαμαριά.
Διοικητικά
Αναφέρεται επίσημα το 1925 στο ΦΕΚ 27Α - 31/01/1925 να ορίζεται έδρα της ομώνυμης κοινότητας. Σύμφωνα με το σχέδιο Καλλικράτης και την τροποποίηση του Κλεισθένης Ι, μαζί με τους οικισμούς Πρόβαρμα, Σαμωνάς και Φαράγγι αποτελούν την κοινότητα Στύλου που υπάγεται στη δημοτική ενότητα Αρμένων του δήμου Αποκορώνου ενώ σύμφωνα με την απογραφή του 2011 έχει 319 κατοίκους.
Δείτε: Κοινότητα Στύλου
Εξωτερικοί σύνδεσμοι
Κατηγορία:Χωριά του νομού Χανίων Κατηγορία:Δήμος Αποκορώνου
Αμανιέ Η΄ του Αλμπρέ
Ο Αμανιέ Η΄, γαλ. Amanieu VIII (απεβ. 1326) από τον Οίκο του Αλμπρέ ήταν κύριος του Αλμπρέ (1298-1326).
Βιογραφία
Ήταν γιος του Αμανιέ Ζ΄ κυρίου του Αλμπρέ.
Έγινε σύμμαχος της Αγγλίας και λάμβανε μέρος στο Βασιλικό Συμβούλιο (Curia Regis) κατά τις βασιλίες του Εδουάρδου Α΄ και του γιού του Εδουάρδου Β΄ της Αγγλίας. Οι δύο Ανζού ήταν συγγενείς του, όπως επίσης ο πάπας Μαρτίνος Δ΄· ο ίδιος ήταν από τους πιο ισχυρούς κυριάρχους της Γασκώνης και ο βασιλιάς του έδειχνε τη γενναιοδωρία του.
Το 1286 ο Αμανιέ Η΄ σταμάτησε μία μακρά ιδιωτική αντιπαράθεση με τον Ζαν Φεράρ σενεσάλη της Γασκώνης με αντάλλαγμα 20.000 λίβρες τορνέζια από τον Εδουάρδο Α΄.
Κατά τη διάρκεια του πολέμου του Εδουάρδου Α΄ με τον Φίλιππο Δ΄ της Γαλλίας (1294-1303), χρησιμοποίησε τη Γαλλική κατάληψη της Ακουιτανίας για την επέκταση της εξουσίας του με έξοδα της διοίκησης του δουκάτου. Το διάστημα 1310-24 συνέχισε να αυξάνει την ανεξαρτησία του από την Αγγλική διοίκηση του Μπορντώ, κάνοντας αλλεπάλληλες εκκλήσεις, ακόμη και για ασήμαντα δικαστικά θέματα, στη Συγκέντρωση των ευγενών (Parlament) του Παρισιού. Το 1324 στον πόλεμο του Σαιν-Σαρντός ακολούθησε του Γάλλους, ολοκληρώνοντας την αποχή του από τη μερίδα των Άγγλων.
Το 1326 απεβίωσε και ο γιος του Βερνάρδος-Εζί Δ΄ τον διαδέχθηκε στο Αλμπρέ και στο Συμβούλιο.
Οικογένεια
Νυμφεύτηκε τη Ροζ ντε Μπουργκ, κυρία των Βερτέιγ & Βερ, και είχε τέκνο:
Παραπομπές σε πηγές
Κατηγορία:Οίκος του Αλμπρέ
Περιβόλια του Τρικώμου
Τα Περιβόλια του Τρικώμου είναι κοινότητα της επαρχίας Αμμοχώστου στην Κύπρο. Μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.
Πληθυσμός
Ο πίνακας που ακολουθεί παρουσιάζει τον πληθυσμό του χωριού σύμφωνα με τις απογραφές πληθυσμού που πραγματοποιήθηκαν στην Κύπρο έως το 1973. Μετά την τουρκική εισβολή του 1974 δεν πραγματοποιήθηκε απογραφή στο χωριό από την Κυπριακή Δημοκρατία, αφού το έδαφος του δεν ελέγχεται από αυτήν.
Πηγές
Κατηγορία:Κοινότητες της Επαρχίας Αμμοχώστου
Έιντριαν (Μίσιγκαν)
Το Έιντριαν (αγγλικά: Adrian) είναι μικρή πόλη της πολιτείας Μίσιγκαν των ΗΠΑ, κοντά στο νότιο σύνορό της, έδρα της κομητείας Λέναγουεϊ. Ο πληθυσμός του ήταν 21.133 κάτοικοι στην απογραφή του 2010, ενώ σήμερα εκτιμάται σε 20.400 κατοίκους περίπου.
Ιστορία
thumb|left|Αντίγραφο της αρχικής αγοράς γης από τον Άντισον Κόμστοκ, γης στην οποία κτίσθηκε η μελλοντική πόλη Έιντριαν, με ημερομηνία 10 Μαΐου1826 Το Έιντριαν ιδρύθηκε στις 18 Ιουνίου 1826 με το αρχικό όνομα Λόγκαν από τον Άντισον Κόμστοκ (Addison Comstock), προμόουτερ του Σιδηροδρόμου Ήρι και Καλαμαζού. Το 1828 η σύζυγος του Άντισον μετονόμασε τον οικισμό σε Έιντριαν προς τιμή του Ρωμαίου Αυτοκράτορα Αδριανού.
thumb|left|Η «Erie & Kalamazoo Rail Road Bank» άνοιξε με έδρα το Έιντριαν το 1835.
Επί δεκαετίες στα τέλη του 19ου αιώνα και στις αρχές του 20ού το Έιντριαν ήταν γνωστό ως η «παγκόσμια πρωτεύουσα του φράχτη», καθώς εκεί ο Τζ. Γουόλας Πέιτζ εφεύρε τον πρώτο επιτυχημένο φράχτη με συρματόπλεγμα. Σε όλη την παραπάνω περίοδο, η πόλη ήταν ένας από τους πρώτους κατασκευαστές συρματοπλέγματος παγκοσμίως και οι φράχτες αυτές στέλνονταν μέχρι τη Νέα Υόρκη, το Βερολίνο, την Ασία και την Αφρική. Η εταιρεία του Πέιτζ χρηματοδότησε την πολύ επιτυχημένη ομάδα μαύρων στο μπέιζμπολ «Page Fence Giants» (τότε οι μαύροι και λευκοί παίκτες αγωνίζονταν σε ξεχωριστές ομάδες και πρωταθλήματα).
Στο Έιντριαν δημιουργήθηκε ένα από τα πρώτα αυτοκίνητα, το «Lion» (παραγόταν από το 1909 έως το 1912). Μεταξύ του 1900 και του 1912, η πόλη είχε αρχίσει να διαφαίνεται ως μία από τις μελλοντικές παγκόσμιες «πρωτεύουσες του αυτοκινήτου», με τρία διαφορετικά μοντέλα να κατασκευάζονται εκεί. Αλλά εξαιτίας ατυχών γεγονότων, αυτή η διαφαινόμενη εξέλιξη δεν έγινε ποτέ πραγματικότητα. Τα πρώτα δύο μοντέλα ήταν το «Murry Motor Car» και το «Lenawee Car»: αμφότερα κατασκευάζονταν από την Church Manufacturing Company. Παρά το ότι σημείωσαν μεγάλη επιτυχία στην έκθεση αυτοκινήτων του Σικάγου το 1910, πουλώντας εκατοντάδες οχήματα, κακές οικονομικές αποφάσεις της Church Company οδήγησαν σε έλλειψη χρημάτων και τελικώς σε κλείσιμο της εταιρείας. Το «Lion» κατασκευαζόταν από την ομώνυμη «Lion Motor Car Company» και ήταν εξαιρετικά δημοφιλές κι επιτυχημένο. Ωστόσο, στις 12 Ιουνίου 1912 το εργοστάσιο της εταιρείας έπιασε φωτιά, που κατέστρεψε περίπου 200 οχήματα και τελικώς οδήγησε στο κλείσιμο και αυτής της βιομηχανίας.
Το Έιντριαν έχει παράδοση στην πολιτιστική ζωή, που χρονολογείται από τα μέσα του 19ου αιώνα. Η δημοτική ορχήστρα του, η «Adrian City Band», είναι μία από τις παλαιότερες σε συνεχή λειτουργία δημοτικές ορχήστρες σε όλες τις ΗΠΑ, καθώς ιδρύθηκε το 1836. Επίσης ιστορικής αξίας είναι η Όπερα Κρόσγουελ (Croswell Opera House), που ολοκληρώθηκε το 1866, αναγνωρισμένη ως το αρχαιότερο θέατρο σε ολόκληρο το Μίσιγκαν και ένα από τα παλαιότερα σε συνεχή λειτουργία θέατρα σε όλες τις ΗΠΑ.
Τον Νοέμβριο του 2019 η πόλη απέκτησε την πρώτη γυναίκα δήμαρχο στην ιστορία της, την Άντζελα Σουόρντ Χηθ.
Γεωγραφία
thumb|Αεροφωτογραφία του Έιντριαν το 2014 Το Έιντριαν βρίσκεται σε γεωγραφικές συντεταγμένες πλάτος 41°53′47″ Βόρειο και μήκος 84°02′16″ Δυτικό και είναι κτισμένο σε υψόμετρο 240 μέτρα πάνω από την επιφάνεια της θάλασσας. Η συνολική του έκταση είναι 20,98 τετραγωνικά χιλιόμετρα, από τα οποία το 1,8% καλύπτεται από νερό.
Η πόλη βρίσκεται περίπου 48 χιλιόμετρα νοτιοδυτικά του Ανν Άρμπορ και σε ίση περίπου απόσταση με αυτή βρίσκουμε το Τζάκσον του Μίσιγκαν και το Τολήντοου του Οχάιο. Στη μισή περίπου απόσταση από το Έιντριαν, προς τα βορειοδυτικά, απλώνεται η περιοχή των «Ιρλανδικών Λόφων» (Irish Hills), γνωστή για τις πολλές μικρές λίμνες της και τους κυματιστούς λόφους της, οπότε πολλοί κάτοικοι του Έιντριαν πηγαίνουν εκεί τα Σαββατοκύριακα για βαρκάδα και αναψυχή. Λίγο μακρύτερα, στα 50 χιλιόμετρα σε ευθεία γραμμή, βρίσκεται η όχθη της λίμνης Ήρι, ενώ το κέντρο της πόλεως απέχει μόλις 20 χιλιόμετρα από τα σύνορα Μίσιγκαν-Οχάιο.
Το Έιντριαν αποκαλείται μερικές φορές «η πόλη του σφενταμιού» εξαιτίας των πολλών δένδρων αυτού του γένους που βρίσκονται μέσα στην πόλη.
Εκπαίδευση
thumb|Ο Πύργος Χέρικ στο Κολέγιο του Έιντριαν Υπάρχουν δύο κολέγια και ένα πανεπιστήμιο στην πόλη:
Επικοινωνία
Η τοπική ημερήσια εφημερίδα The Daily Telegram καλύπτει ολόκληρη την κομητεία Λέναγουεϊ, με ημερήσια κυκλοφορία περί τις 13 χιλιάδες φύλλα.
Οι σημαντικότεροι ραδιοσταθμοί στην πόλη είναι οι WABJ (κυρίως εκπομπές λόγου), WLEN (103,9 και 96,5 MHz στα FM, ειδησεογραφικός) και WQTE στα 95,3 MHz (μουσική κάντρυ), αλλά και ο φοιτητικός σταθμός WVAC (107,9 MHz στα FM) από το Κολέγιο του Έιντριαν.
Αξιοσημείωτοι άνθρωποι
Στο Έιντριαν έχουν γεννηθεί ή έχουν ζήσει οι εξής:
Εξωτερικοί σύνδεσμοι
Κατηγορία:Πόλεις του Μίσιγκαν
Μπαχτσελέρ
Πηγές
Κατηγορία:Οικισμοί στην Επαρχία Ισκέλε
Ξέρω τι Κάνατε Πέρυσι το Καλοκαίρι
Το Ξέρω τι Κάνατε Πέρυσι το Καλοκαίρι (αγγλικά: I Know What You Did Last Summer) είναι αμερικανική ταινία τρόμου παραγωγής 1997, σε σκηνοθεσία Τζιμ Γκιλέσπι και σε σενάριο του Κέβιν Γουίλιαμσον, σεναριογράφο του Scream (1996). Είναι βασισμένη στο ομότιτλο βιβλίο της Λόις Ντάνκαν. Πρωταγωνιστούν οι Τζένιφερ Λαβ Χιούιτ, Σάρα Μισέλ Γκέλαρ, Ράιαν Φίλιπι, Φρέντι Πρινζ Τζούνιορ, Μπρίτζετ Γουίλσον και Τζόνι Γκαλέκι.
Έλαβε μικτές κριτικές, έφτασε σε εισπράξεις τα 125 εκατομμύρια δολάρια παγκοσμίως και ακολούθησαν δύο συνέχειες: Δεν Έχω Ξεχάσει το Περσινό Καλοκαίρι (1998) και Πάντα Θα Ξέρω τι Κάνατε Πέρσι το Καλοκαίρι (2006), το οποίο κυκλοφόρησε απευθείας στο βίντεο, ενώ δεν συμμετείχε κανένας από τους συντελεστές ή ηθοποιούς των δύο πρώτων ταινιών.
Box office
Με προϋπολογισμό 17.000.000 δολάρια, η ταινία άνοιξε στην 1η θέση με 15,8 εκατομμύρια δολάρια το πρώτο τριήμερο. Οι συνολικές εισπράξεις στο αμερικανικό box office έφτασαν τα 72,5 εκατομμύρια δολάρια ενώ στον υπόλοιπο κόσμο απέφερε 53 εκατομμύρια δολάρια, συγκεντρώνοντας 125,5 εκατομμύρια δολάρια παγκοσμίως.
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες του 1997 Κατηγορία:Ταινίες παραγωγής Columbia Pictures Κατηγορία:Αγγλόφωνες ταινίες Κατηγορία:Αμερικανικές θρίλερ ταινίες τρόμου Κατηγορία:Ταινίες γυρισμένες στη Βόρεια Καρολίνα Κατηγορία:Ταινίες τοποθετημένες στο 1996 Κατηγορία:Ταινίες τρόμου σλάσερ Κατηγορία:Ταινίες τρόμου Κατηγορία:Αμερικανικές ταινίες τρόμου Κατηγορία:Αμερικανικές θρίλερ ταινίες Κατηγορία:Ταινίες τοποθετημένες στην Βοστώνη
Η Κατάρα του Φρανκενστάιν
Η Κατάρα του Φρανκενστάιν (αγγλικά: The Curse of Frankestein), είναι μια ταινία τρόμου Βρετανικής παραγωγής του 1957 σε σκηνοθεσία Τέρενς Φίσερ και πρωταγωνιστούν οι Πίτερ Κάσινγκ, Κρίστοφερ Λι και ο Ρόμπερτ Ούρκουχαρτ.
Βασισμένη στο βιβλίο της Μαίρη Σέλλευ "Φρανκενστάιν", η ταινία είναι μια παραγωγή της Hammer productions και είναι η πρώτη της κινηματογραφικής σειράς Φρανκενστάιν.
Πλοκή
Ελβετία, 19ος αιώνας : Ο βαρώνας Βίκτωρ Φρανκενστάιν φυλακίζεται, κατηγορείται για μια δολοφονία και αναμένει την εκτέλεση του. Στο κελί όπου βρίσκεται θα τον επισκεφτεί ένας ιερέας για να του δώσει την τελευταία θρησκευτική κοινωνία. Τότε ο Βαρώνος θα πει στον ιερέα την ιστορία της ζωής του:
Η ιστορία αρχίζει με τον θάνατο του πατέρα του Βίκτωρ σε μικρή ηλικία, όπου θα κληρονόμησει την περιουσία του. Μια μέρα εμφανίζεται στην έπαυλη του ο δασκάλος Πωλ Κρέμπε, ο οποίος θα αναλάβει την παιδαγωγική μόρφωση του βαρώνου.
Όταν ο Βίκτωρ γίνει ενήλικος, οι δύο τους αρχίζουν να συνεργάζονται μαζί σε διάφορα επιστημονικά πειράματα, αφού προηγουμένος έχουν δημιουργήσει ένα εργαστήριο στη έπαυλη του Βαρώνου. Μια νύχτα, μετά από ένα ιδιαίτερα επιτυχημένο πείραμα στο οποίο επανέφεραν ένα νεκρό σκυλί πίσω στη ζωή, ο Βίκτωρ προτείνει στον Πωλ να προσπαθήσουν να αναδημιουργήουν την "ανθρώπινη ζωή" στο εργαστήριο τους.
Στην αρχή ο Πωλ θα δεχτεί να συνεργαστεί με τον Βίκτωρα, αλλά στη συνέχεια θα αποχωρήσει, τρομοκρατημένος και ανίκανος να ανεχτεί τις συνεχείς κλοπές και διαμελισμούς πτωμάτων που είναι απαραίτητες για την επιτυχία του πειράματος. Παρά την αποχώρηση του Πωλ, ο Βικτώρας θα συνεχίσει απτόητος το πείραμα του, συναρμολογώντας τα διάφορα μέρη του "Πλασμάτος" λαμβάνοντας τα καλύτερα μέρη από τα κλεμμένα πτώματα. Για τον εγκέφαλο όμως του Πλάσματος, χρειάζεται ένα μυαλό ακόμα ζωντανό, έτσι ο Βίκτωρας επιλέγει να πάρει ενός ηλικιωμένου και  σεβαστού καθηγητή, προκειμένου να προικίσει το πλάσμα του με ένα λαμπρό μυαλό γεμάτο από γνώσεις που έχουν συσσωρευτεί κατά την διάρκεια μιας ακαδημαϊκής καριέρας.
Ο Βίκτωρας καλεί τον καθηγητή στο σπίτι του με πρόσχημα μιας φιλικής επίσκεψης, αλλά στη συνέχεια τον σπρώχνει πάνω από την σκάλα, προκαλώντας το θάνατό του για να φανεί σαν ένα ατύχημα. Μετά την κηδεία και την ταφή του καθηγητή, ο Βίκτωρ πηγαίνει στην κρύπτη και παίρνει τον εγκέφαλο από το πτώμα του, αλλά ο Πωλ Κρέμπε ανακαλύπτει το γεγονός και τον εγκέφαλο του αποθανόντος καθηγητή, όπου μετά θα καταστραφεί κατά τη διάρκεια ενός καβγά μεταξύ του Πωλ και του Βίκτωρ.
Συνδυάζοντας όλα τα ανατομικά μέρη ενός σώματος (συμπεριλαμβανομένου του κατεστραμμένου εγκεφάλου), ο Φρανκενστάιν καταφέρνει τελικά να δώσει ζωή στο τερατώδες πλάσμα του. Δυστυχώς, όμως το Πλάσμα αποκαλύπτεται ότι δεν έχει κανένα ίχνος της νοημοσύνης του καθηγητή και είναι επίσης βίαιο και πνευματικό ανώριμο. Ο βαρώνος τον κλειδώνει στο εργαστήριο, αλλά το πλάσμα καταφέρνει να δραπετεύσει και να σκοτώσει έναν ηλικιωμένο τυφλό που συνάντησε στο δάσος. Ο Βίκτωρ μαζί με τον Πωλ, καταφέρνουν και το εντοπίζουν μέσα στο δάσος, και ο Πωλ το πυροβολεί στο μάτι, το σκοτώνει αμέσως και οι δύο μετά αν και ο Βίκτωρ είναι απρόθυμος το θάβουν το Πλάσμα μέσα στο δάσος.
Ο Πωλ αποφασίζει να φύγει από την έπαυλη και ο Βικτώρ επιστρέφει πίσω στο δάσος, ξεθάβει το Πλάσμα και το μεταφέρει πίσω στο εργαστήριο, όπου για μία ακόμη φορά το επαναφέρει στη ζωή. Φέρνει επίσης πίσω στη ζωή και την ερωμένη του, την υπηρέτρια Τζαστίν, που είχε δολοφονηθεί από το Πλάσμα, η οποία ήταν έγκυος από τον Βίκτωρ. Η Τζαστίν τον απειλεί ότι θα μιλήσει στις αρχές του χωριού για τα περίεργα πειράματα του που κάνει αν δεν την παντρευτεί. Εν τω μεταξύ το Πλάσμα δραπετεύει ξανά και επιτίθεται στην επίσημη αρραβωνιαστικιά του Βίκτωρα, την ξαδέλφη του Ελίζαμπεθ.
Ο Βίκτωρ βρίσκει το Πλάσμα και αυτή τη φορά ρίχνει ένα φανάρι πάνω του με αποτελέσμα να πάρει φωτιά, προκαλώντας το να πέσει σε μια δεξαμενή γεμάτη οξύ, όπου διαλύεται αμέσως.
Ο Βίκτωρ συλλαμβάνεται, φυλακίζεται και καταδικάζεται σε θάνατο για την δολοφονία της Τζαστίν, καθώς δεν υπάρχουν στοιχεία για την ύπαρξη του Πλάσματος, του δράστη του εγκλήματος. Ο βαρώνος ζητάει από τον Πωλ να καταθέσει για λογαριασμό του, λέγοντας ολόκληρη την αλήθεια, πως ήταν το Πλάσμα και όχι ο ίδιος που σκότωσε την Τζαστίν, αλλά ο Πωλ αρνείται και ο βαρώνος Φρανκενστάιν οδηγείται στο τέλος στη γκιλοτίνα.
Εξωτερικοί σύνδεσμοι
Κατηγορία:Βρετανικές ταινίες Κατηγορία:Ταινίες του 1957 Κατηγορία:Ταινίες σε σκηνοθεσία Τέρενς Φίσερ Κατηγορία:Αγγλόφωνες ταινίες Κατηγορία:Βρετανικές ταινίες τρόμου Κατηγορία:Ταινίες βασισμένες σε βρετανικά μυθιστορήματα
Εβένσιος της Νικομήδειας
Ο Εβένσιος ήταν χριστιανός μάρτυρας, του 4ου αιώνα, που τιμάται από την Καθολική Εκκλησία ως άγιος στις 24η Φεβρουαρίου.
Ο Εβένσιος με καταγωγή από τη Νικομήδεια, έσκισε δημόσια το φυλλάδιο με τα διατάγματα του Διοκλητιανού κατά των Χριστιανών, και για αυτό μαρτύρησε.
Παραπομπές
Κατηγορία:Άγιοι της Ρωμαιοκαθολικής Εκκλησίας Κατηγορία:Χριστιανοί μάρτυρες του 4ου αιώνα
Λουζίνε Ζακαριάν
Η Λουζίνε Ζακαριάν (Լուսինե Զաքարյան) ήταν Αρμένια σοπράνο. Το πραγματικό της όνομα ήταν Σβετλάνα Ζακαριάν.
Γεννήθηκε την 1η Ιουνίου 1937 στο Αχαλτσίχε της Σοβιετικής Σοσιαλιστικής Δημοκρατίας της Γεωργίας. Μεγάλωσε στην περιοχή Σάμτσχε-Τζαβαχέτι της νότιας Γεωργίας.
Το 1952, μετακόμισε στην αρμενική πρωτεύουσα Γερεβάν, όπου μαθήτευσε σε μουσικό γυμνάσιο. Το 1957, άρχισε να διαφαίνεται το ταλέντο της στο τραγούδι, αφότου εισήχθη στο Κρατικό Ωδείο του Γερεβάν.
Μεταξύ 1970-1983, η Ζακαριάν ήταν σολίστα με τη Συμφωνική Ορχήστρα της Αρμενικής Ραδιοτηλεόρασης. Έγινε γνωστή για τις άψογες ερμηνείες της παλαιών αρμενικών θρησκευτικών ύμνων.
Τραγούδησε επίσης διεθνές ρεπερτόριο όπερας, καθώς και αρμενική παραδοσιακή και εκκλησιαστική μουσική.
Βερνάρδος Εζί Δ΄ του Αλμπρέ
Ο Βερνάρος-Εζί Δ΄, γαλλ. Bernard Ezi IV (άκμασε στα μέσα του 14ου αι.) από τον Οίκο του Αλμπρέ ήταν κύριος του Αλμπρέ (1324-1358).
Λουζίνε Ζακαριάν
Το 1972, της απονεμήθηκε ο τίτλος του Λαϊκού Καλλιτέχνη της ΕΣΣΔ.
Βερνάρδος Εζί Δ΄ του Αλμπρέ
Βιογραφία
Ήταν γιος του Αμανιέ Η΄ κυρίου του Αλμπρέ.
Το 1330 ο Εδουάρδος Γ΄ της Αγγλίας έστειλε άνδρες του να διαπραγματευτούν με τους ευγενείς της Γασκώνης. Ο Βερνάρος-Εζί Δ΄ προσπάθησε να παντρέψει τον γιο του Αρνώ-Αμανιέ με μία ανιψιά του Εδουάρδου Γ΄, αλλά αυτό δεν τελεσφόρησε. Ωστόσο ο βασιλιάς του χορήγησε χρήματα και γαίες.
Λουζίνε Ζακαριάν
Πέθανε στο Γερεβάν της Αρμενίας στις 30 Δεκεμβρίου 1992 και ετάφη στο κοιμητήριο της Εκκλησίας Αγίας Γκαγιάνε στο Ετσμιατζίν.
Βερνάρδος Εζί Δ΄ του Αλμπρέ
Βιογραφία
Ο Εδουάρδος Γ΄ τον όρισε υποδιοικητή του στ Γασκώνη, μαζί με τον Όλιβερ Ίνγκαμ το 1337. Η θέση ήταν κυρίως στρατιωτική. Ακολούθως απεδείχθη από τους πιο πιστούς βαρόνους της Γασκώνης στην Αγγλική μερίδα: ο Φίλιππος ΣΤ΄ της Γαλλίας βρήκε αδύνατο να τον κερδίσει, ακόμη και με χρηματισμό.
Το 1351 ο γιος του Βερνάρδος μνηστεύθηκε τη μεγαλύτερη κόρη του βασιλιά, αλλά η Ισαβέλλα άλλαξε γνώμη και επέστρεψε στην Αγγλία.
Λουζίνε Ζακαριάν
Εξωτερικοί σύνδεσμοι
Κατηγορία:Αρμένιοι τραγουδιστές Κατηγορία:Γεωργιανοί τραγουδιστές
Βερνάρδος Εζί Δ΄ του Αλμπρέ
Οικογένεια
Νυμφεύτηκε τη Ματ, κόρη του Βερνάρδου ΣΤ΄ κόμη του Αρμανιάκ και είχε τέκνα:
Πηγές
Κατηγορία:Οίκος του Αλμπρέ
Πατρίκι
Το Πατρίκι είναι κοινότητα της επαρχίας Αμμοχώστου στην Κύπρο. Μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.
Πληθυσμός
Ο πίνακας που ακολουθεί παρουσιάζει τον πληθυσμό του χωριού σύμφωνα με τις απογραφές πληθυσμού που πραγματοποιήθηκαν στην Κύπρο έως το 1973. Μετά την τουρκική εισβολή του 1974 δεν πραγματοποιήθηκε απογραφή στο χωριό από την Κυπριακή Δημοκρατία, αφού το έδαφος του δεν ελέγχεται από αυτήν.
Πηγές
Κατηγορία:Κοινότητες της Επαρχίας Αμμοχώστου
Τουζλούσα
Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, σύμφωνα με την οποία το χωριό ονομάζεται Πατρίκι. Ωστόσο, μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία και εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.
Πηγές
Κατηγορία:Οικισμοί στην Επαρχία Ισκέλε
Ομπίτσο Γ΄ των Έστε
Ο Ομπίτσο Γ΄, ιταλ. Obizzo IIΙ, ( 14 Ιουλίου 1294 – 20 Μαρτίου 1352) από τον Οίκο των Έστε, ήταν μαρκήσιος της Φερράρα (1317-1352).
Βιογραφία
Ήταν γιος του Αλντομπραντίνο Β΄ μαρκήσιου της Φερράρα και Άλντα Ρανγκόνι.
Στην αρχή κυβερνούσε μαζί με τους αδελφούς του Ρινάλντο και Νικολό Α΄ και με τον εξάδελφό του Φόλκο Β΄, αλλά τελικά έμεινε μόνος στην εξουσία. Επέκτεινε την κυριαρχία του, κατακτώντας το 1336 τη Μόντενα και το 1344-46 την Πάρμα.
Απεβίωσε το 1352 και τον διαδέχθηκε ο πρωτότοκος γιος του Αλντομπραντίνο Γ΄ ως μαρκήσιος της Φερράρα και της Μόντενα.
Οικογένεια
Το 1317 νυμφεύτηκε πρώτα τη Τζακόμα ντε' Πεππόλι, κόρη του Ρομέο κυρίου της Μπολόνια · δεν απέκτησε απογόνους.
Το 1341 απεβίωσε η Τζακόμα. Υπάρχουν αναφορές ότι ο Ομπίτσο Γ΄ νυμφεύτηκε την Ελισάβετ των Άνχαλτ, κόρη του Αλβέρτου Β΄ δούκα της Σαξονίας. Η Ελισάβετ απεβίωσε το ίδιο έτος.
Το 1341 απεβίωσε η Ελισάβετ και ο Ομπίτσο Γ΄ νυμφεύτηκε την ωραία Λίππα Αριόστι, ερωμένη του από πολύ καιρό, με σκοπό τη νομιμοποίηση των τέκνων τους :
Επίσης είχε και ένα εκτός γάμου τέκνο:
Παραπομπές-Υποσημειώσεις
Κατηγορία:Οίκος των Έστε Κατηγορία:Μαρκήσιοι της Φερράρα
Διχλωριούχο τιτάνιο
Το διχλωριούχο τιτάνιο είναι η χημική ένωση με τον τύπο TiCl2. Το μαύρο στερεό έχει μελετηθεί μόνο μέτρια, ίσως λόγω της υψηλής δραστικότητάς του. Το διχλωριούχο τιτάνιο είναι ένας ισχυρός αναγωγικός παράγοντας: έχει υψηλή ελξη με το οξυγόνο και αντιδρά αμετάκλητα με το νερό παράγοντας H2. Η συνηθής παρασκευή του είναι με θερμική ανισοκατανομή του τριχλωριούχου τιτανίου στους 500°C. Η ισορροπία οδηγείται από την αστάθεια των πτητικών του τετραχλωριούχου τιτανίου:
Το διχλωριούχο τιτάνιο αποκρυσταλλώνεται ως η δομή του ιωδιούχου καδμίου. Έτσι, το τιτάνιο είναι οκταεδρικά συντονισμένα με τους 6 δεσμούς του χλωρίου.
Παραγωγές
Οι μοριακές συμπλοκλές γνωστές ως TiCl2(chel)2, όπου το chel είναι DMPE ((CH3)2PCH2CH2P(CH3)2) και TMEDA ((CH3)2NCH2CH2N(CH3)2). .
Παραπομπές
Κατηγορία:Τιτάνιο Κατηγορία:Ανόργανες ενώσεις χλωρίου
Κρατιδιακές εκλογές της Θουριγγίας (2019)
μικρογραφία|Τα αποτελέσματα των εκλογών ανά εκλογική περιφέρεια Οι κρατιδιακές εκλογές της Θουριγγίας έλαβαν χώρα στη Θουριγγία της Γερμανίας στις 27 Οκτωβρίου 2019 και ήταν η έβδομη εκλογή για το κοινοβούλιο της Θουριγγίας μετά την επανένωση το 1990. Γύρω στα 1,73 εκατομμύρια ψηφοφόροι (συμπεριλαμβανομένων 75.000 ατόμων που είχαν για πρώτη φορά δικαίωμα ψήφου), ψήφισαν για περί τους 400 υποψηφίους σε 44 περιφέρειες. Η Αριστερά κέρδισε τις περισσότερες ψήφους, ωστόσο ο συνασπισμός Σοσιαλδημοκρατών-Πρασίνων-Αριστεράς έχασε την πλειοψηφία του.